Num3rot (5. tuotantokausi)

Yhdysvaltalaiset rikossarjan Num3rot viidennen tuotantokauden esittäminen alkoi Yhdysvalloissa 3. lokakuuta 2008 ja päättyi 15. toukokuuta 2009. Suomessa tuotantokauden esittäminen alkoi Sub-kanavalla 21. helmikuuta ja päättyi 24. heinäkuuta 2012. Tuotantokauteen kuului yhteensä 23 jaksoa.

Viidennen tuotantokauden ensimmäisen jakson "Varkaiden kunnia" tapahtumat sijoittuvat aikaan kolme viikkoa edellisen kauden päätösjakson, "When Worlds Collide", jälkeen, jolloin Charlie Eppesin turvaluokitus peruttiin. Viidennen kauden alussa Charlien turvaluokitus kuitenkin päätetään palauttaa. Myöhemmin Charlie saa houkuttelevan työtarjouksen DARPAlta, mutta päättää lopulta hylätä sen. Ensimmäisessä jaksossa Nikki Betancourt liittyy Don Eppesin alaisuuteen FBI:hin sarjan jättäneen Megan Reevesin tilalle. Kauden aikana Don ryhtyy etsimään hengellistä elämää juutalaisuudesta ja tulee epäonnistuneen väijytyksen yhteydessä puukotetuksi. Kauden lopussa Charlien tyttöystävä Amita Ramanujan kidnapataan.

 Jaksoluettelo 
 5.1 Varkaiden kunnia (High Exposure)
FBI tutkii tapausta, jossa kaksi vuorikiipeilijää löytyvät tapettuina arvokkaiden timanttien kanssa. Uusi erikoisagentti Nikki Betancourt liittyy Donin tiimiin ja Charlie päättää hakea turvaluokituksensa takaisin.

 5.2 Kiirastuli (The Decoy Effect)
Naisen murha johtaa Donin vaarallisen jengijohtajan jäljille. Charlie sekaantuu tapauksen tutkintaan, mistä aiheutuu ongelmia Donille. 

 5.3 Likaista peliä (Blowback)
Kahden LAPD:n konstaapelin teloituksen jälkeen FBI pääsee laajan korruptiovyyhdin jäljille. Donin esimies alkaa tutkimaan Charlien toimintaa.

 5.4 Ota kiinni, jos saat (Jack of All Trades)
Don jäljittää yhdessä agentti Bloomin (Henry Winkler) kanssa taitavaa huijaria. Samaan aikaan Charlien turvaluokitus palautetaan.

 5.5 Poikkeustapaus (Scan Man)
Donin tiimi jäljittää rikollisryhmää, joka varastaa arvokkaita laitteita kuljetusyhtiöiltä.

 5.6 Taikuutta (Magic Show)
David Sinclair on treffeillä katsomassa taikurin katoamistemppua, jonka jälkeen taikuri katoaakin oikeasti. Donin tiimi alkaa tutkimaan tapausta.

 5.7 Ystävän kuolema (Charlie Don't Surf)
Charlien ja Donin vanha lapsuudenystävä kuolee onnettomuudessa, mutta veljekset uskovat kuoleman takana olevan jotain muuta.

 5.8 36 tuntia (Thirty-Six Hours)
Vaarallisia kemikaaleja kuljettava juna törmää toiseen junaan ja Donin tiimi hälytetään paikalle pelastamaan loukkuun jääneitä matkustajia sekä selvittämään onnettomuuden syytä. Jakson kuvaamisen jälkeen mutta ennen sen televisioesitystä Kaliforniassa sattui hyvin samantapainen junaonnettomuus, jossa kaksi junaa törmäsivät toisiinsa. Tämän takia osa katsojista luuli jakson perustuvan kyseiseen onnettomuuteen. David Krumholtz ilmoitti kuitenkin julkaisemassaan tiedotteessa, että tapahtumilla ei ollut mitään yhteyttä toisiinsa.

 5.9 Salaliittoteoria (Conspiracy Theory)
Korkean profiilin konferenssissa räjähtää pommi ja FBI joutuu turvautumaan salaliittoteoreetikon apuun.

 5.10 Vihollisuuksia (Frienemies)
FBI auttaa LAPD:ta nappaamaan ryhmää, joka käyttää omankädenoikeutta ryöstäjien kiinnisaamiseksi. Charlie joutuu turvautumaan vanhan vihamiehensä Marshall Penfieldin (Colin Hanks) apuun tapauksen ratkaisemiseksi.

 5.11 Kostoretki (Arrow of Time)
Donin aiemmin nappaama Buck Winters (David Gallagher) pakenee vankilasta janoten kostoa Donin tiimiä kohtaan. Don tutustuu juutalaisuuteen. 

 5.12 Hermopeliä (Jacked)
Rikolliset kaappaavat täyden turistibussin ja FBI:lla on vain neljä tuntia aikaa pelastaa panttivangit.

 5.13 Ongelmia Chinatownissa (Trouble In Chinatown)
FBI alkaa tutkimaan peitetehtävissä olleen poliisin katoamista Chinatownissa. Don joutuu turvautumaan meedio Simon Kraftin (John Glover) apuun, mistä Charlie ei ole mielissään.

 5.14 Kenkäfriikit (Sneakerhead)
Ulkomaiselta suurlähettiläältä varastetaan arvokkaat kengät ja Don tiimeineen tutustuu kenkäkeräilijöiden maailmaan. 

 5.15 Yllätysratkaisu (Guilt Trip)
Robin Brooksin (Michelle Nolden) läpihuutojuttuna pitämä oikeudenkäynti kaatuu, kun valamiehistö toteaakin yllättäen tunnetun aseiden salakuljettajan syyttömäksi. Donin tiimi alkaa tutkimaan, kiristettiinkö valamiehistöä vapauttamaan salakuljettaja. 

 5.16 Luota ystävään (Cover Me)
Charlie uskoo uuden, laittoman huumeen nousevan pian erittäin suosituksi ja Don päättää lähettää Liz Warnerin peitetehtäviin estämään ensimmäisen suuren huume-erän saapuminen Los Angelesiin.

 5.17 Tekoäly (First Law)
Donin tiimi tutkii Yhdysvaltain armeijalle kehitettävän tekoälyn suunnittelijan murhaan. Ongelmalliseksi tapauksen tekee se, että murhan pääepäilty on suunnittelijan itsensä kehittämä tietokone-ohjelma. Samaan aikaan DARPA yrittää värvätä Charlieta.

 5.18 Kohtalon hetki (12:01 AM)
Hetkeä ennen kuolemaantuomitun mafiapomon teloitusta FBI saa vihjeen, jonka mukaan mafiapomo olisikin syytön tekemiinsä rikoksiin. Donin tiimillä on vain muutama tunti aikaa kerätä tarvittavat todisteet kuolemantuomion lykkäämiseksi.

 5.19 Eläinten oikeudet (Animal Rites)
CalScissa työskentelevä professori murhataan ja FBI epäilee teosta eläinten oikeuksia ajavaa ääriryhmää. 

 5.20 Viides mies (The Fifth Man)
Ryhmä rikollisia tunkeutuu ihmisten koteihin. Don saa vihiä ryhmän seuraavasta kohteesta ja järjestää paikalle väijytyksen. Väijytys menee kuitenkin pieleen ja Donia puukotetaan hengenvaarallisesti. 

 5.21 Tunnontuskia (Disturbed)
Charlie tuntee syyllisyyttä Donin puukotuksesta ja alkaa tutkimaan vanhaa, selvittämätöntä sarjamurhaajatapausta.

 5.22 Nostalgiaa (Greatest Hits)
Donin tiimi tutkii pankkiryöstöjen sarjaa ja uskoo, että ryöstöjen tekijä on entinen FBI-agentti. Fundamentalistinen uskonlahko kidnappaa Amitan kiristääkseen Charlieta. 

 5.23 Enkelit ja paholaiset (Angels and Devils)
FBI jäljittää Amitan kidnappaajia yhdessä Ian Edgertonin kanssa.

(Lähteet: http://sarjaseuraaja.net/index.php?sarja=num3rot&kausi=5 http://www.dvdtalk.com/reviews/38693/numb3rs-the-complete-fifth-season/ )

 Lähteet 

Luokka:Num3rot
Luokka:Tuotantokaudet